Árni Friðriksson ( 1898 - 1966 ) , fiskifræðingur , mun hafa átt þátt í því að áhugi Unnsteins beindist að hafrannsóknum en að þeim tók hann að vinna 1949 hjá Fiskideild Atvinnudeildar Háskólans , forvera Hafrannsóknastofnunar . Verk sín dró hann saman til doktorsgráðu í haffræði frá Kaupmannahafnarháskóla 1962 með ritinu North Icelandic Waters . Unnsteinn felldi saman eðlis - og efnafræði sjávar í því skyni að skýra náttúru íslenskra hafsvæða . Annar vettvangur frumkvæðis Unnsteins var rannsóknir á vötnum landsins , fyrst Meðalfellsvatni , síðar Mývatni og á síðustu starfsárum sínum beindi hann athyglinni að sérkennum vatna sem hafa samgang við sjó , eru fersk við yfirborð en sölt við botn , til dæmis Miklavatn í Fljótum og Ólafsfjarðarvatn . Unnsteini lét einkar vel að miðla þekkingu sinni og kenna . Kennslubækur á sviði haffræði eru , nú á tímum , flestar ritaðar á ensku og fjalla um afmarkaða þætti en greina lítt eða ekki frá öðrum . Háskólanámsefni Unnsteins spannaði allan megingrunn haffræða en með sterkum skírskotunum til aðstæðna og rannsókna á hafinu við Ísland . Þar er meðal annars samantekt Eiríks Þ. Einarssonar , bókasafnsfræðings , á ritverkum Unnsteins sem sjá má með því að smella hér . Unnsteinn Stefánsson lést árið 2004 . Myndir : Mynd af Unnsteini Stefánssyni : Mbl.is . Sótt 14.3.2011 . Ásta Bryndís Schram er lektor og kennsluþróunarstjóri við Heilbrigðisvísindasvið HÍ auk þess sem hún starfar við kennsluráðgjöf hjá Kennslumiðstöð . Meginviðfangsefni hennar í rannsóknum er áhugahvöt , sjálfsmynd , samsömun og samspil þessara þátta við kennsluaðferðir .